钦定古今图书集成/明伦汇编/闺媛典/第169卷 > 蒋孟馀妻施氏
## 钦定古今图书集成/明伦汇编/闺媛典/第169卷 > 蒋孟馀妻施氏

按《寿昌县志》：“施氏，名增，县东门蒋孟馀妻。妊方五月
而孟馀没，氏年十六，哀痛骨立，数日不食，泣血几死。
舅姑谕曰：‘汝痛死如夫后何’？”乃矢志不二，事舅姑尽
孝。及遗腹生子，抚育有方，卒能成立。姑患热症，诸药
不治。氏每哀祷请代，精诚动天，姑疾随瘳。自少至老，
内外肃然。年八十四卒。